REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-01/18-01/3

URBROJ: 238/10-02/18-19

Ivanić-Grad, 15. ožujka 2018.

**GRADSKO VIJEĆE GRADA IVANIĆ-GRADA**

**n/r predsjednika Željka Pongraca**

**PREDMET: Prijedlog Odluke o donošenju plana gospodarenja otpadom Grada**

**Ivanić-Grada za razdoblje od 2017. do 2022.**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada broj 02/14 i 01/18), Gradonačelnik Grada Ivanić-Grada, utvrdio je prijedlog

**ODLUKE**

**o donošenju Plana gospodarenja otpadom Grada**

**Ivanić-Grada za razdoblje od 2017. do 2022.**

Predlaže se  predsjedniku Gradskoga vijeća  da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestitelja na sjednici Gradskoga vijeća određuje se Milivoj Maršić, pročelnik Upravnog odjela za financije, gospodarstvo, komunalne djelatnosti i prostorno planiranje.

S poštovanjem,

GRADONAČELNIK :

Javor Bojan Leš, dr. vet. med.

Temeljem članka 21. Zakona o održivom gospodarenju otpadom (Narodne novine, broj 94/13 i 73/17) i temeljem članka 35. Statuta Grada Ivanić-Grada (Službeni glasnik, broj 02/14 i 01/18) Gradsko vijeće Grada Ivanić-Grada na svojoj . sjednici održanoj dana \_\_\_\_ 2018. godine, donijelo je sljedeću

**ODLUKU**

**o donošenju Plana gospodarenja otpadom Grada**

**Ivanić-Grada za razdoblje od 2017. do 2022.**

**Članak 1.**

Donosi se Plan gospodarenja otpadom Grada Ivanić-Grada za razdoblje od 2017. do 2022. godine.

**Članak 2.**

Ova Odluka stupa na snagu u roku od osam dana od dama objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Potpredsjednik Gradskog vijeća:

URBROJ:

Ivanić-Grad, 2018. Željko Pongrac, pravnik kriminalist

|  |  |
| --- | --- |
| **PREDMET:** | Odluka o donošenju Plana gospodarenja otpadom Grada Ivanić-Grada za razdoblje od 2017. do 2022. |
| **PRAVNI TEMELJ:** | Na temelju članka 35. Statuta Grada Ivanić-Grada (Službeni glasnik, broj 02/14 i 01/18), te temeljem članka 21. Zakona o održivom gospodarenju otpadom (Narodne novine, broj 94/13 i 73/17) |
| **STRUČNA OBRADA:** | Upravni odjel za financije, gospodarstvo, komunalne djelatnosti i prostorno planiranje |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Odredbama Zakona o održivom gospodarenju otpadom (Narodne novine, broj 94/13 i 73/17) propisana je obveza donošenja planskih dokumenata vezano uz gospodarenje otpadom, a sukladno čl. 21. st. 4. citiranog zakona predstavničko tijelo jedinice lokalne samouprave donosi Plan gospodarenja otpadom za svoje područje.

Temeljem članka 21. st. 5. Zakona o održivom gospodarenju otpadom (Narodne novine, broj 94/13 i 73/17) jedinice lokalne samouprave dužne su donijeti Plan gospodarenja otpadom za razdoblje od 6 godina. Prethodno važeći Plan gospodarenja otpadom važio je do kraja 2017. godine, a izrada i donošenje novoga uvjetovana je i donošenjem Plana gospodarenja otpadom Republike Hrvatske. Isti je usvojen na sjednici Vlade održanoj početkom siječnja 2017. godine (Narodne novine, broj 3/17) nakon čega se pristupilo izradi nacrta Plana gospodarenja otpadom Grada Ivanić-Grada za razdoblje 2017. – 2022. godine.

Nacrt Plana gospodarenja otpadom izradila je ovlaštena tvrtka CALENDULA j.d.o.o. iz Zagreba, Josipa Hamma 25.

Nacrt Plana gospodarenja otpadom bio je objavljen na web stranici Grada Ivanić-Grada radi pribavljanja mišljenja, prijedloga i primjedbi građana o čemu je javnost bila obaviještena, kao i mogućnosti uvida u predmetni dokument u prostorijama Grada Ivanić-Grada. Rok za iznošenje primjedaba, prijedloga i mišljenja bio je od 06. lipnja do 07. srpnja 2017. godine. U tome roku prispjela je jedna primjedba koja je uvažena te se izmjena uvrstila u prijedlog Plana.

U tijeku izrade Plana proveden je postupak ocjene o potrebi strateške procjene utjecaja na okoliš predmetnog Plana, te je sukladno pribavljenim mišljenjima tijela i/ili osoba određenih posebnim propisima utvrđeno da za Plan nije potrebno provesti postupak strateške procjene utjecaja na okoliš.

Temeljem odredbe čl. 21. st. 3. Zakona o održivom gospodarenju otpadom pribavljena je suglasnost Upravnog odjela za prostorno uređenje, gradnju i zaštitu okoliša-Odsjek za zaštitu okoliša Zagrebačke županije (KLASA: 351-02/18-07/05, URBROJ: 238/1-18-02/4-18-2 od 23. veljače 2018.) o usklađenosti predloženog Plana s Planom gospodarenja otpadom Republike Hrvatske za razdoblje 2017.-2022. g. i Zakonom o održivom gospodarenju otpadom (Narodne novine, broj 94/13 i 73/17).

Slijedom naprijed navedenoga predlažemo Gradskom vijeću usvajanje Plana gospodarenja otpadom Grada Ivanić-Grada za razdoblje 2017. - 2022. godine, u predloženom sadržaju.